OpenLLM-France/wikimedia huggingface dataset:
# Yanagi

Yanagi aiztoa (柳刃包丁, Yanagi-ba-bōchō edo yanagi ba) labana mehea da, Japoniako sukaldaritzan erabiltzen dena. Sashimi edo arrain gordina mozteko aproposa, sashimi eta sushi prestatzeko erabilia.

## Erabilpena

Sashimi eta sushia prestatzean, helburua da arrainaren haragiaren gainazal ebakia izatea laua eta distiratsua, horrek zaporea maximizatzen duelakoan ere. Yanagi aiztoa helburu horretarako diseinatuta dago.
* Luzera: orri luzeari esker, erabiltzaileak kolpe bakar batean ebaki dezake haragi-bloke bat. Horrek sigi-saga bidezko ebaketa saihesten du, zeharkako sekzioa sortzen baitu.
* Argaltasuna: Orria oso mehea da ebakia egiteko aukera ematen duen ertzaren atzean, batez ere labanaren pisua erabiliz. Indar edo lodiera handiagoak haragian urradurak edo ubeldurak sortuko lituzke.
* Propietate ez-itsaskorrak: atzealdea (urasuki) ahurra da, ebakitzen dena eta metala elkarri itsatsi gabe erraz bereizteko.
* Altzairuzkoak dira yanagiak, ezpata japoniarraren teknikak erabiliz sortuak, gaur egungo baldintzetara egokituta.
* Ebakitzeko norabidea: Mendebaldeko ia ganibet guztiak bultza eta ebaki eran erabiltzen diren arren, yanagia tira eta ebaki egiteko da.

## Erreferentziak

* ↑ (Ingelesez) «Our Story» Oishya (Noiz kontsultatua: 2022-05-05).

## Kanpo estekak

* Artikulu hau, osorik edo zatiren batean, Ingelesezko Wikipediako «Yanagi ba» artikulutik itzuli da; zehazki, 2022-02-11ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q17061421
# Yan Langyu

Yan Langyu (1999ko abuztuaren 31a) tranpolineko gimnastikan lehiatzen den kirolari txinatarra da. Lau domina irabazi zituen Trampolineko Gimnastikako Munduko Txapelketan 2019tik 2023ra. 2024ko Udako Olinpiar Jokoetan brontzezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Bakarka tranpolina |
| Munduko Txapelketak ||||
| Urtea | Lekua | Domina | Proba |
| 2019 | Tokio | 02 ! | Bakarka tranpolina |
| 2019 | Tokio | 03 ! | Taldeka mistoa |
| 2021 | Baku | 01 ! | Bakarka tranpolina |
| 2023 | Birmingham | 01 ! | Bakarka tranpolina |

## Erreferentziak

* 1 2 «YAN Langyu - FIG Athlete Profile» www.gymnastics.sport.
# Yan Wengang

Yan Wengang (Tianjin, 1997ko uztailaren 1a) skeletonean lehiatzen den kirolari txinatarra da. 2022ko Neguko Olinpiar Jokoetan parte hartu zuen, eta banakako proban brontzezko domina lortu zuen.

## Nazioarteko palmaresa

Joko Olinpikoak :
| Urtea | Lekua | Domina | Proba |
| 2022 | Pekin (Txina) | 03 ! | Banakakoa |

## Kanpo estekak

* Datuak: Q104578984
* Multimedia: Yan Wengang / Q104578984
# Yanachaga–Chemillén parke nazionala

Yanachaga–Chemillén parke nazionala (gaztelaniaz: Parque Nacional Yanachaga-Chemillén) Peruko Pasco eskualdean dago.

## Fauna

Ctenophryne barbatula igela Yanachaga–Chemillén parke nazionalean ezagutzen da soilik.

## Galeria

* Rupicola peruvianus

## Erreferentziak

* ↑ (Gaztelaniaz) SERNANP info page about Yanachaga–Chemillén National Park

## Kanpo estekak

* Datuak: Q1650222
* Multimedia: Yanachaga-Chemillén National Park / Q1650222
# Yan Fu

Yan Fu (txinera tradizionalez: 嚴復; txinera sinplifikatuz: 严复; pinyinez: Yán Fù; Wade–Giles: Yen² Fu, jɛ̌n.fû ahoskatua; Fuzhou, 1854ko urtarrilaren 8a — Fuzhou, 1921eko urriaren 27a) ofizial militar, egunkari editore, itzultzaile eta idazle txinatarra zen. Darwinen Hautespen natural-aren ideiak Txinara eraman zituen XIX. mendearen amaieran.

## Erreferentziak

* ↑ Mishra, Pankaj. (2014). De las ruinas de los imperios : la rebelión contra Occidente y la metamorfosis de Asia. (Edición en formato digital. argitaraldia) ISBN 978-84-16072-88-0. PMC 966464218. (Noiz kontsultatua: 2022-07-13).

## Kanpo estekak

* Datuak: Q559957
* Multimedia: Yan Fu / Q559957
# Yan mendiak

Yan mendiak edo Yanshan (txinera tradizionalez: 燕山; pinyinez: Yanshan; euskaraz: «enara-mendiak») ekialdeko Asiako mendikatea da, Txinako iparraldeko lautadaren mugan dagoena.
Mendikatea mendebaldeko Chaobai ibaiaren eta ekialdeko Txinako Harresi Handiko Shanhai pasabide ospetsuaren artean dago. Mendi gehienak kareharriz, granitoz eta basaltoz osatuta daude. Bere altuera 400 eta 1000 metro artekoa da. Gailur nagusia, Wuling mendia, 2.116 metrokoa da itsasoaren mailatik, Chengden, Xinglong konderriaren iparraldean dago, Hebein. Mendikateak pasabide estu asko ditu, Gubei pasabidea eta Xifeng pasabidea, besteak beste. Txinako Harresi Handiaren ekialdeko zatia, Beijing iparraldeko Badaling barne, Yan mendietan dago. Mendiak, halaber, iparraldearen eta hegoaldearen artean trafikoa sartzeko ate garrantzitsua dira. Wuling mendiko Natur Erreserba hemen dago.

## Kanpo estekak

* Datuak: Q1330555
* Multimedia: Yan Mountains / Q1330555
# Yana Tunyantse

Yana Tunyantse (Almaty, 1972ko urriaren 29a) arkularia da. Kazakhstan ordezkatu zuen 1996ko Udako Olinpiar Jokoetan.

## Erreferentziak

* ↑ Yana Tunyantse

## Kanpo estekak

* Datuak: Q4554702
# Yan Peng

Yan Peng (Shanghai, 1996ko urtarrilaren 6a) saskibaloi jokalari txinatarra da. Txina ordezkatu zuen 2020ko Udako Olinpiar Jokoetan.

## Erreferentziak

* ↑ Yan Peng
* ↑ Peng YAN

## Kanpo estekak

* Datuak: Q107675776
# Yan Zibei

Yan Zibei txineraz 闫 子贝, (Xiangfan (Txina), 1995eko urriaren 12a) igeriketan lehiatzen den kirolari txinatarra da.
2020ko Udako Olinpiar Jokoetan, Tokio 2020 (Tokio), zilarrezko domna eskuratu zuen (3:38.86), Txinako taldearekin, 4x100 errelebo lau-estilo mistoetan Erresuma Batuko (urrezko domina, 3:37.58) taldearen atzetik eta Australiako (brontzezkoa, 3:38.95) taldea gaindituz. Hauek osatu zuten Txinako taldea: Xu Jiayu, Yan Zibei, Zhang Yufei eta Yang Junxuan.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x100 m Errelebo lau-estiloak, mistoa |

## Erreferentziak

* ↑ «Yan Zibei» olympedia.org (Ingelesez)
* ↑ "Yan Zibei" olympics.com (Gaztelaniaz)
* ↑ Igeriketa, 4x100 m Errelebo lau-estilo mistoa, emaitzak 2020 olympedia.org (Ingelesez)

## Kanpo estekak

* Datuak: Q26236495
* Multimedia: Yan Zibei / Q26236495
# Yanomami

Yanomamiak Amerikako etnia indigena bat dira. Brasil iparraldean eta Venezuela hegoaldean bizi dira. 30 eta 150 arteko kideko herrixketan bizi dira, famili taldeetan antolatuta.
Ehiza eta nekazaritza izaten dite bizibide: lursoro bat agortzen zaienean, herrixka lekuz aldatzen dute.
Klimari egokitzen zaion oso janzkera xumea eramaten dute, kolore biziz margotzen dira eta lumez eta lepokoez apaindu.
Gaur egun 22.000 bat yanomami daudela uste da.

## Kanpo estekak

* Datuak: Q34188
* Multimedia: Yanomami / Q34188
# Yanping barrutia

Yanping barrutia (txinera tradizionalez: 延平区) Txinako barruti bat da, Nanping barruan. Azken zentsuaren arabera 473.000 biztanle zituen 2652.84 azaleran banatuta.

## Kanpo estekak

* Datuak: Q1337959
* Multimedia: Yanping District / Q1337959
# Yann Tiersen

Yann Tiersen (1970eko ekainaren 23a, Brest) bretainiar musikagile bat da. Beharbada mundu mailan bere musikalanen artean ospetsuena Le Fabuleux Destin d'Amélie Poulain (2001) filmako soinu banda izango da.

## Diskografia
### Estudioko diskoak

* 1995: La valse des monstres
* 1996: Rue des cascades
* 1998: Le Phare
* 2001: L'Absente
* 2001: Le Fabuleux Destin d'Amélie Poulain
* 2003: Good Bye, Lenin!
* 2004: Yann Tiersen & Shannon Wright (Shannon Wright musikariarekin elkarlanean)
* 2005: Les Retrouvailles
* 2009: Dust Lane

### Zuzeneko diskoak

* 1999: Black Session
* 2002: C'Etait Ici (Disko bikoitza)
* 2006: On Tour

### Disko laburrak

* 1998: Bästard ~ Tiersen (Bästard musika taldearekin elkarlanean)
* 1999: Tout Est Calme

## Kanpo loturak

* Yann Tiersen musikariaren webgunea (Frantsesez)
* Datuak: Q157256
* Multimedia: Yann Tiersen / Q157256
# Yannick Noah

Yannick Noah (Sedan, 1960) frantses tenis-jokalaria da. Marcel Bernardek 1946an Frantziako nazioartekoak irabazi zituenetik, Noah izan da sari hori irabazi duen lehen frantsesa. Yannick Noahren jokoaren ezaugarri nagusia zerbitzuan oinarritutako joko ikusgarria da. Ospetsu egin zen 1983an Roland-Garrosen Frantziako Nazioartekoetako bakarkako titulua irabazi zuenean Mats Wilanderri irabazita. Frantziako taldeko kapitain izendatu zuten Davis kopan. Hala, 1991n, Frantziak lehiaketa hori irabazi zuen, Estatu Batuen kontra, lehenengo aldiz 1932. urteaz geroztik, eta berriz ere 1996an, Suediaren kontra. Emakumeen Fed Cup-eko Frantziako taldeko buru izendatu zuten gero, eta taldea txapeldun izan zen 1997an; lehenengo aldia zen Frantziako taldeak titulu hori irabazten zuena. Urte hartan bertan, kargu guztiak utzi eta laguntza-taldeetan hasi zen lanean, bereziki haurrak babesteko elkarte batean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgune ofiziala
* Datuak: Q221908
* Multimedia: Yannick Noah / Q221908
# Yanomamita

Yanomamita fosfato motako minerala da eta variscita taldearen kidea da.

## Ezaugarriak

Yanomamita fosfato mineralaren formula kimikoa hau da: ${\ce {InAsO4 * 2H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Yanomamite: Mineral information, data and localities.» www.mindat.org (Noiz kontsultatua: 12-05-2019).
# Yannick Eijssen

Yannick Eijssen (Lovaina, 1989ko ekainaren 26a) belgikar txirrindulari ohia da.

## Palmaresa

2010
* Etorkizuneko Tourreko etapa bat
* Ronde d'Isard eta etapa bat
* Beverbeek Classic
* 3. Pirinioetako Tourrean
2012
* Trentinoko Giroko etapa bat
2013
* Qatarreko Itzuliko etapa bat
2014
* Trentinoko Giroko etapa bat

## Kanpo estekak

Yannick Eijssen - ProCyclingStats
* Datuak: Q913983
* Multimedia: Yannick Eijssen / Q913983
# Yanosuke Watanabe

Yanosuke Watanabe (japonieraz: 渡邊 彌之助) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1925 | 2 | 0 |
| Guztira | 2 | 0 |

## Kanpo loturak

* National Football Teams
* Japan National Football Team Database
* Datuak: Q2384413
# Yolanda Vicente

Yolanda Vicente González (Donostia, 1975eko urtarrilaren 12a) gipuzkoar politikaria da. EHUn ekonomia ikasi ondoren, Andersen Consulting enpresan lanean aritu zen. 2004an senatari hautatu zuten Araban.

## Erreferentziak

* Datuak: Q9097137
# Yolanda Vargas Pozo

Yolanda Vargas Pozo (Tolosa, Gipuzkoa, 1954ko maiatzaren 4a) igerilaria, Espainiako txapeldun izan zen 1970ean, 100 metro bizkar proban gazte mailan. Tolosako aurreneko emakume irabazlea izan zen. Sortu berria zen Tolosa CF klubeko igeriketa sailean parte hartu zuen eta konpetizioan aritu zen, emakumeek konpetitzea ia ezinezkoa zen garai batean.

## Bizitza

Yolanda Vargas Pozo Tolosan jaio zen 1954ko maiatzaren 4an. Hamaika urterekin igeriketan hasi zen Tolosako lehen igerilekuan, Berazubin. Oso gazte hasi zen lanean lantegi batean, hamabost urte besterik ez zituela. Adin horretan bere igeriketa kideek entrenatzen eta ikasten zuten bitartean Yolandak bere denbora Vascosobresen eta entrenamenduen artean banatzen zuen. Bederatzi urtez aritu zen enpresa horretan lanean. Igerilai bezala ibili ondoren, entrenatzaile bezala ere aritu zen 10 urtez Igarondoko klubean eta igeriketa epaile gisa txapelketa askotan parte hartu zuen. Gaur egun jubilatuta dago.

## Igerilari ibilbidea

Berazubiko igerilekua pribatua zen, Yolanda langile klaseko familia bateko alaba zenez, garestiegia zen amiliarentzat. Igerilekua ireki eta bigarren urtera lortu zuen bonua erostea baina igeriketa klaseak ezin izan zituen ordaindu. Horregatik, harmailetan eseri eta Ignacio Egea igeriketa irakasleak ikasleei ematen zizkien azalpenak entzuten zituen eta gero bere kasan praktikan jartzen zituen entzundakoak. Egeak igerian ikusi zuen eta taldean sartzeko aukera eman zion.

### Lorpenak

Lehiatzen hasi zenean, Infantil mailan Espainako txapelketan 5.a gelditu zen. 1970ean gazte mailan Torrenten (Valentzia) jokatu zen Espainako Txapelketan garailea izan zen 100 metro bizkar proban. Hortik aurrera txapelketa askotan parte hartu zuen: Gipuzkoakoak, Euskadikoak (orduan Vasco-Navarro deitzen zen), Espainiakoak, Kantauriko Jokoak, Euskal selekzioarekin beste komunitateekin aurka... 21 urte arte igeri egiten jarraitu zuen, ibilbide horretan ehundik gora kopa eta domina lortu zituen.

## Erreferentziak

* ↑ ««Espainia osoan zehar bidaiatzeko aukera izan nuen igeriketari esker» -» Tolosaldeko ataria (Noiz kontsultatua: 2021-02-11).
* ↑ (Gaztelaniaz) «Yolanda, eternamente...» El Diario Vasco 2020-10-28 (Noiz kontsultatua: 2021-03-03).

## Kanpo estekak

* Datuak: Q106000983
# Yolande Fox

Yolande Margaret Betbeze Fox (Mobile, Alabama, 1928ko azaroaren 28a - Washington Hiria, 2016ko otsailaren 22a) estatubatuar abeslari eta modeloa izan zen, 1951n Miss America hautatua.
Yolande Betbeze jaioa, gurasoen partetik euskaldun jatorrikoa zen. Katoliko sutsua, ez zuen bainujantziz agertu nahi eta horrek Miss America eta Miss USA arteko zatiketa eragin zuen. Feminista eta NAACP erakundearen aldekoa, opera abeslari moduan aritu zen.

## Erreferentziak

* ↑ (Ingelesez) Yolande Betbeze. in: Encyclopedia of Alabama..

## Kanpo estekak

* Datuak: Q4022845
* Multimedia: Yolande Betbeze / Q4022845
# Yolanda Soler

Yolanda Soler Grajera (Madril, Espainia, 1971ko urtarrilaren 9a) judoan lehiatu zen kirolaria da. Brontzezko domina olinpiko bat eskuratu zuen. Entrenatzaile lanetan ere jarduten du.

## Kirol ibilbidea

Udako Olinpiar Jokoetan parte hartu zuen Bartzelona 1992 eta Atlanta 1996 urteetan, eta brontzezko domina bat lortu zuen 1996ko Atlantako edizioan, –48 kg kategorian. Europako Judo Txapelketan sei domina jaso zituen 1991 eta 1998 artean.

## Nazioarteko palmaresa

Olinpiar Jokoak :
| Urtea | Tokia | Domina | Kategoria |
| 1996 | Atlanta AEB | | –48 kg |
| Europako Txapelketa ||||
| Urtea | Lekua | Domina | Kategoria |
| 1991 | Praga Txekoslovakia | | –48 kg |
| 1992 | Paris Frantzia | | –48 kg |
| 1994 | Gdańsk ) Polonia | | –48 kg |
| 1995 | Birmingham AEB | | –48 kg |
| 1996 | Haga Herbehereak | | –48 kg |
| 1998 | Oviedo Espainia | | –48 kg |

## Sariak eta sariak

* 1995eko Emakumezko Kirolari Onenari saria jaso zuen Alacanteko Diputazioko Kirol Sari Probintzialetan.
* Kirol Merituaren Errege Ordenaren Zilarrezko Domina, Kirol Kontseilu Gorenak emana (1996)

## Bizitza pribatua

Yolanda Soler eta Jose Toro judoka olinpiarrek alaba bat dute, Ariane Toro Soler, zeinak gurasoen bideari jarraituta Parisen 2024ko Udako Olinpiar Jokoetan Espainia ordezkatuko duen judoan, -52kg kategorian. Gurasoak jarduten dute entrenatzaile lanetan.

## Erreferentziak

* ↑ (Gaztelaniaz) «Medalla 53: Yolanda Soler, entre leyendas» MARCA 2021-04-27 (Noiz kontsultatua: 2024-07-25).
* ↑ (Gaztelaniaz) «Medalla 53: Yolanda Soler, entre leyendas» MARCA 2021-04-27 (Noiz kontsultatua: 2024-07-25).
* 1 2 (Gaztelaniaz) Equísoain, Beatriz. (2024-02-15). «Los maestros de Ariane Toro: los judocas olímpicos Yolanda Soler y José Toro entrenan a su hija, que con 20 años acaricia su gran sueño de ir a los juegos de París» Diario de Noticias de Navarra (Noiz kontsultatua: 2024-07-25).
* ↑ «Yolanda Soler Biography and Olympic Results | Olympics at Sports-Reference.com» web.archive.org 2012-11-09 (Noiz kontsultatua: 2024-07-25).
* ↑ Yolanda Soler en Sports-Reference.com (SR/Olympic Sports). Consultado el 23 de abril de 2015 (Ingelesez).
* ↑ (Gaztelaniaz) «Vista previa del documento PREMIOS DEPORTIVOS PROVINCIALES.pdf - Página 5/17» Caja PDF (Noiz kontsultatua: 2024-07-25).
* ↑ (Gaztelaniaz) «De cerca con Ariane Toro, la judoca con estrella que busca llevar a España al podio olímpico: ‘Estoy donde estoy gracias a mis padres’» ¡HOLA! 2024-07-25 (Noiz kontsultatua: 2024-07-25).

## Kanpo estekak

* Ficha en el COE.
* Yolanda Solerren fitxa, hemen: databaseOlympics.com ((Ingelesez))
* Datuak: Q3775109
# Yécora (udalerria)

Yécora Mexikoko udalerri bat da. Sonora estatuan kokatua dago. 2010ean 6.046 biztanle zituen 2.665,93 km²ko azaleran. Herriburua [[Yécora (Yécora)|Yécora]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2991281
* Multimedia: Yécora Municipality / Q2991281
# Yélamos de Arriba

Yélamos de Arriba Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 115 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q673023
* Multimedia: Yélamos de Arriba / Q673023
# Yèvres-le-Petit

Yèvres-le-Petit Frantziako udalerria da Aube departamenduan dagoena, Ekialde Handia eskualdean. 2013an 65 biztanle zituen.

## Demografia
### Biztanleria

2007an Yèvres-le-Petit udalerrian erroldatutako biztanleak 73 ziren. Familiak 32 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 31 etxebizitza zeuden, 29 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. 29 etxeak ziren eta 2 apartamentuak ziren. 29 etxebizitza nagusietatik 19 bere jabearen bizilekua ziren, 9 alokairuan okupaturik zeuden eta 1 doan lagata zegoen; 2 etxek hitu gela zituzten, 4 etxek lau zituzten eta 23 etxek bost zituzten. 26 etxek euren parking plaza propioa zuten azpian. 16 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Yèvres-le-Petit udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 4 |
| 0 | 65-69 | 4 |
| 0 | 60-64 | 0 |
| 8 | 55-59 | 4 |
| 0 | 50-54 | 4 |
| 0 | 45-49 | 0 |
| 0 | 40-44 | 0 |
| 8 | 35-39 | 4 |
| 0 | 30-34 | 0 |
| 4 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 40 ziren, horien artean 27 aktiboak ziren eta 13 inaktiboak ziren. 27 pertsona aktiboetatik 26 lanean zeuden (14 gizon eta 12 emakume) eta 1 langabezian (1 emakume eta 1 emakume). 13 pertsona inaktiboetatik 3 erretiraturik zeuden, 6 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen eta 2 ibilgailuen saltze eta konpontze enpresak ziren.
2009an norbanakoentzat zegoen zerbitzu bakarra margolaria zen.
2000. urtean Yèvres-le-Petit udalerrian 9 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q595498
* Multimedia: Yèvres-le-Petit / Q595498
# Yélamos de Abajo

Yélamos de Abajo Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 65 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1657933
* Multimedia: Yélamos de Abajo / Q1657933
# Yé-yé

Yé-yé (frantsesez jeje ahoskatua) Frantzian, Italian, Espainian eta Portugalen 1960ko hamarkadan sortutako pop musikaren azpigeneroa izan zen. "Yé-yé" izena ingelesezko "yeah! yeah!" oihukatik zetozen, The Beatles taldeak ezagutarazi zuena. Estiloa laster mundu osora zabaldu zen, batez ere Serge Gainsbourg bezalako kantautoreei esker.
1966an Bihurriak rock taldean Gurmendi anai-arrebek ―bi neska eta bi mutil― osatzen zuten laukotea, eta ye-ye musika euskaraz kantatzen zuten. Arantxa Gurmendik, Zeruko Argian ‘Gazte naiz’ sailean idazten zuen, eta Londresen barrena ibilia zenez ye-ye musikaren defendatzailea zen.

## Erreferentziak

* ↑ Rumba on the River: A History of the Popular Music of the Two Congos. , 154 or. ISBN 1-85984-368-9..
* ↑ Crushable. (2010-03-02). The Best Of ...Ye-Ye Pop. .
* ↑ (pdf) Ez Dok Amairuren hitzaurre izan zen jaialdia. .

## Ikus, gainera

* Arantxa Gurmendi

## Kanpo estekak

* Datuak: Q1636684
# Yátova

Yátova (valentzieraz Iàtova) Valentziako Erkidegoko udalerria da, Hoya de Buñol/Foia de Bunyol eskualdean eta Valentziako probintzian kokatua.
2011ko urtarrilaren 1eko erroldaren arabera 2.168 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q23069
* Multimedia: Yátova / Q23069
# Vysokýita

Vysokýita mineral bat da.

## Ezaugarriak

Vysokýita elementu kimiko mineralaren formula kimikoa hau da: ${\ce {U4+[AsO2(OH)2]4*4H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Vysokýite: Mineral information, data and localities.» www.mindat.org (Noiz kontsultatua: 12-05-2019).
# Vysotskita

Vysotskita mineral bat da.

## Ezaugarriak

Vysotskita elementu kimiko mineralaren formula kimikoa hau da: ${\ce {(Pd,Ni)S}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 1,5 da.

## Erreferentziak

* 1 2 (Ingelesez) «Vysotskite: Mineral information, data and localities.» www.mindat.org (Noiz kontsultatua: 12-05-2019).
# Vysočany (Bánovce nad Bebravouko barrutia)

Vysočany Eslovakiako udalerri bat da, Bánovce nad Bebravouko barrutian kokatuta. 4,32 km²ko azalera du eta 112 biztanle 2017ko datuen arabera.

## Historia

Idatzizko lehen aipamena 1232. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q931892
* Multimedia: Vysočany, Bánovce nad Bebravou District / Q931892
Bánovce nad Bebravouko barrutiko udalerriak :
HiriakBánovce nad BebravouHerriakBorčany • Brezolupy • Chudá Lehota • Cimenná • Dežerice • Dolné Naštice • Dubnička • Dvorec • Haláčovce • Horné Naštice • Krásna Ves • Kšinná • Libichava • Malá Hradná • Malé Hoste • Miezgovce • Nedašovce • Omastiná • Otrhánky • Pečeňany • Pochabany • Podlužany • Pravotice • Prusy • Ruskovce • Rybany • Slatina nad Bebravou • Slatinka nad Bebravou • Timoradza • Trebichava • Uhrovec • Uhrovské Podhradie • Veľké Chlievany • Veľké Držkovce • Veľké Hoste • Vysočany • Zlatníky • Čierna Lehota • Ľutov • Šišov • Šípkov • Žitná-Radiša :
# Vysočany (Znojmoko barrutia)

Vysočany Txekiar Errepublikako udalerri bat da. 92 biztanle ditu eta 7,25 kilometro koadroko azalera. Znojmoko barrutian dago.

## Kanpo estekak

* Datuak: Q2096418
* Multimedia: Vysočany (Znojmo District) / Q2096418